Diari Oficial de la Generalitat Valenciana


Sumari del DOGV 7071, del 19-07-2013 (2013/7316)

RESOLUCIÓ de 24 de juny de 2013, de la Direcció General de Recursos Humans de la Sanitat, per la qual es convoca un concurs de mèrits per a la provisió d'un lloc de naturalesa funcionarial, sector administració especial, grup A, llicenciat en Farmàcia, cap de secció d'Atenció Farmacèutica Especialitzada de la Direcció General de Farmàcia i Productes Sanitaris de la Conselleria de Sanitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7071

Data del DOGV
:   19-07-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/7316


Data del document
:   24-06-2013

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 24 de juny de 2013, de la Direcció General de Recursos Humans de la Sanitat, per la qual es convoca un concurs de mèrits per a la provisió d'un lloc de naturalesa funcionarial, sector administració especial, grup A, llicenciat en Farmàcia, cap de secció d'Atenció Farmacèutica Especialitzada de la Direcció General de Farmàcia i Productes Sanitaris de la Conselleria de Sanitat. [2013/7316]  
Atesa la necessitat de cobrir la plaça de cap de secció d'Atenció Farmacèutica i Productes Sanitaris de la Direcció General de Farmàcia i Productes Sanitaris, de la Conselleria de Sanitat, de conformitat amb el que disposa l'article 1 del Decret 71/89, de 15 de maig, del Consell, l'article 99 i concordants de la Llei 10/2010, de 9 de juliol, d'Ordenació i Gestió de la Funció Pública Valenciana, els articles 19 a 25 del Reglament de Selecció, Provisió de Llocs de Treball i Carrera Administrativa, aprovat pel Decret 33/1999 de 9 de març, del Govern Valencià, i l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.   
  
De conformitat amb el que establix l'Orde de 31 de maig de 2006, de la Conselleria de Sanitat, per la qual es deleguen atribucions en matèria de personal en determinats òrgans de la Conselleria, resolc:  
  
  
Primer  
D'acord amb el que preveu l'article 100 de la Llei 10/2010, de 9 de juliol, d'Ordenació i Gestió de la Funció Pública Valenciana, es convoca un concurs per a la provisió del lloc de treball de naturalesa funcionarial, sector administració especial, grup A, llicenciat en Farmàcia, que es detalla en l'annex I d'esta resolució. El dit concurs es desenrotllarà d'acord amb les bases següents:  
  
Primera. Participants  
Els que concursen han d'estar en possessió dels requisits exigits en la relació de llocs de treball per al lloc convocat, i mantindre'ls durant tot el procés, fins al dia de la presa de possessió.   
Poden participar-hi els funcionaris de carrera de grup A, sector administració especial, de gestió sanitària de la Conselleria de Sanitat, que reunisquen els requisits de titulació per al lloc de treball sol·licitat.  
El personal amb destinació definitiva haurà d'haver romàs un mínim d'un any en el lloc de treball obtingut amb destinació definitiva, excepte en els casos assenyalats en l'apartat 3 de l'article 101 de la Llei d'Ordenació i Gestió de la Funció Pública Valenciana.  
El personal en excedència voluntària per interés particular haurà d'haver romàs un mínim de dos anys en esta situació, d'acord amb el que disposa l'apartat 1 de l'article 127 de la Llei d'Ordenació i Gestió de la Funció Pública Valenciana.  
Segons el que establix l'article 105 de la Llei d'Ordenació i Gestió de la Funció Pública Valenciana, si el lloc està assignat amb caràcter provisional, la persona que l'ocupe tindrà obligació de participar-hi. Si no hi concorre, quedarà en excedència voluntària per interés particular.  
  
  
Segona. Presentació de sol·licituds  
Els concursants presentaran la seua sol·licitud de participació en esta convocatòria d'acord amb el model que figura com a annex II.  
Les sol·licituds es presentaran en el termini de 20 dies hàbils comptats des de l'endemà de la publicació d'esta convocatòria en el Diari Oficial de la Comunitat Valenciana (DOCV), en el registre de les següents unitats administratives:  
03823 Alacant: carrer de Girona, núm. 26   
- 03299 Alcoi: plaça d'Espanya, núm. 2  
- 12002 Castelló de la Plana: carrer de l'Hort Soguers, núm. 12  
€ 46614 València: avinguda de Ferran el Catòlic, núm. 74  
O per mitjà de qualsevol de les formes previstes l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
A la sol·licitud de participació s'adjuntarà la documentació, degudament confrontada, justificativa dels mèrits que s'al·leguen. A fi de facilitar la gestió del procediment, la documentació que s'aporte haurà de presentar-se en el mateix orde en què es troben detallats els apartats del barem indicat en la base tercera.  
Així mateix, dins del termini de presentació d'instàncies de participació s'haurà d'adjuntar-hi, amb caràcter preceptiu, una memòria el contingut de la qual haurà d'adaptar-se al que disposa l'article 6, apartat D), de l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits, i al que s'indica en la base tercera d'esta convocatòria. La no-presentació de la memòria en el termini indicat suposarà l'exclusió del participant en el lloc esmentat.  
  
Tercera. Barem de mèrits  
1r. De conformitat amb el que disposa l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball, la valoració dels mèrits dels concursants es realitzarà d'acord amb el que s'establix en la present base:  
  
A) Antiguitat i grau.  
1) Antiguitat: es valorarà a raó de 0,05 punts per cada mes complet de servicis en actiu en les distintes administracions públiques, fins a un màxim de 9 punts. A estos efectes també es computaran els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en l'Administració Pública.  
  
2) Grau: el grau personal consolidat pels aspirants es valorarà en la forma següent:  
a) Grau consolidat inferior al del lloc sol·licitat: 1 punt.  
b) Grau consolidat igual o superior al del lloc sol·licitat: 2 punts.  
  
La puntuació màxima possible a obtindre en el present apartat A) serà, en conseqüència, d'11 punts.  
B) Formació.  
1) Titulació acadèmica  
Per qualsevol títol acadèmic oficial d'igual o superior nivell a l'exigit per a l'exercici del lloc de treball a proveir, excloent-ne el que siga necessari per a l'accés al lloc: 1,5 punts per títol, fins a un màxim de 3 punts. Només es puntuarà el títol o títols de major nivell, i s'entenen compreses en este aquelles altres titulacions necessàriament prèvies per a l'obtenció del nivell superior.   
2) Cursos de formació i perfeccionament  
Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts i d'acord amb l'escala següent:  
a) De 100 o més hores: 2,00 punts.  
b) De 75 o més hores: 1,50 punts.  
c) De 50 o més hores: 1,00 punts.  
d) De 25 o més hores: 0,50 punts.  
e) De 15 o més hores: 0,20 punts.  
En cap cas es puntuaran en el present subapartat ni en l'anterior els cursos de valencià i d'idiomes ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
  
En el cas de cursos impartits, estos es valoraran per una sola vegada, i no seran susceptibles de ser valorades successives edicions d'un mateix curs.  
3) Valencià.   
El coneixement del valencià es valorarà fins a un màxim de 3 punts amb acreditació prèvia d'estar en possessió del corresponent certificat expedit o homologat per la Junta Qualificadora de Coneixements del Valencià d'acord amb l'escala següent:  
a) Coneixement oral: 0,75 punts.  
b) Grau elemental: 1 punt.  
c) Grau mitjà: 2 punts.  
d) Grau superior: 3 punts.  
La valoració del coneixement del valencià s'efectuarà puntuant exclusivament el nivell més alt obtingut, sempre que no constituïsca un requisit del lloc degudament establit en la classificació; en este últim cas es valorarà exclusivament la possessió del major nivell del requerit, a raó d'un punt per cada nivell que excedisca de l'exigit en la classificació.  
4) Idiomes comunitaris  
Fins a un màxim de 2 punts, a raó de 0,40 punts per curs o la seua equivalència si es tracta de cicles d'escola oficial d'idiomes.  
La puntuació màxima possible a obtindre en el present apartat B) serà, en conseqüència, d'11 punts.  
C) Mèrits específics.   
1) Titulacions acadèmiques i cursos de formació:  
a) Titulacions acadèmiques:  
Títols d'especialista expedits pel Ministeri d'Educació, per a l'accés als quals s'exigix estar en possessió d'un títol universitari oficial que habilite per a l'exercici a Espanya de la professió amb una puntuació màxima d'1,5 per especialitat.  
b) Cursos de formació superior, en matèria de farmàcia i medicaments, gestió i direcció pública, salut pública o administració sanitària impartits per universitats i centres públics de formació d'empleats públics de conformitat amb l'escala següent:  
b.1 Cursos de 100 o més hores: 1,5 punts  
b.2 Cursos de 51 a 99 hores: 1 punt  
b.3 Cursos de 15 a 50 hores: 0,5 punts  
La puntuació màxima possible a obtindre en este apartat serà de 3 punts.  
2) Experiència:  
Experiència en l'exercici de llocs amb funcions iguals o semblants o amb nivells de responsabilitat iguals o superiors, i que es valorarà a raó de 0,10 punts per mes complet de servicis prestats en llocs de la mateixa responsabilitat i a raó de 0,20 punts per mes complet de servicis prestats en llocs de superior responsabilitat, fins a un màxim de 3 punts.  
  
La puntuació màxima possible en el present apartat C) serà, en conseqüència de 6 punts.  
D) Entrevista. L'entrevista tindrà caràcter preceptiu i la no-presència del participant en esta suposarà la seua exclusió en el dit lloc. El seu resultat versarà sobre el contingut d'una memòria elaborada d'acord amb allò que s'ha indicat en l'article 6, apartat D), de l'Orde de 20 de gener de 2000, per la qual s'aproven els barems generals d'aplicació als concursos de mèrits, i l'extensió màxima de la qual no podrà excedir 15 folis.  
La puntuació màxima per este apartat serà de 3 punts.  
2n. La puntuació màxima possible a obtindre per tots els apartats serà de 31 punts.  
3r. En cas d'empat s'adjudicarà el lloc al concursant que haja obtingut major puntuació en l'apartat de formació; si la dita puntuació és també igual, es considerarà l'obtinguda per antiguitat i grau; i finalment els mèrits específics. Si persistix l'empat, s'adjudicarà per sorteig.  
  
  
Quarta. Puntuació mínima  
Per a obtindre l'adjudicació d'un dels llocs caldrà aconseguir un mínim de 5 punts.  
  
Quinta. Valoració de mèrits  
Únicament es tindran en compte els mèrits al·legats, obtinguts i acreditats abans de finalitzar el termini de presentació de sol·licituds per a participar en este concurs.  
Els mèrits seran valorats per una comissió de valoració, la composició de la qual s'indica en l'apartat segon de la present resolució.  
  
Sexta. Adjudicació de destinació  
L'adjudicació de destinació es farà segons l'orde de la puntuació que s'haja obtingut per aplicació del barem assenyalat en la base tercera.   
  
La comissió de valoració, immediatament abans de redactar la proposta de resolució, posarà de manifest a les persones interessades les puntuacions assignades en les distintes fases de valoració del concurs, per mitjà de la publicació en el tauler d'anuncis dels servicis centrals de la Conselleria de Sanitat.  
En l'anunci corresponent es concedirà un termini de 10 dies hàbils, comptador des de l'endemà de la seua exposició, perquè les persones interessades puguen al·legar i si és el cas justificar el que estimen pertinent davant de la comissió de valoració.  
Així mateix, i a efectes merament informatius, s'inserirà en la pàgina web de la Conselleria de Sanitat .  
  
Sèptima. Resolució del concurs  
Una vegada redactada per la comissió de valoració la proposta de resolució, amb les al·legacions i justificacions presentades, tant si han sigut estimades com desestimades, serà elevada a la Direcció General de Recursos Humans de la Sanitat per a la seua publicació en el Diari Oficial de la Comunitat Valenciana, i la dita publicació servirà de notificació als interessats.   
  
  
Vuhitena. Desistiment, renúncia   
1) Desistiment: els concursants voluntaris podran desistir de la seua petició dins del termini de presentació d'instàncies. Transcorregut el termini indicat, no s'acceptarà cap desistiment, per la qual cosa les persones participants en el concurs queden vinculades a les seues sol·licituds i al resultat del concurs; sense perjuí del que s'indica en l'apartat 3 d'esta mateixa base.  
2) Renúncia: no produirà cap efecte la renúncia de la destinació adjudicada en este concurs, llevat que abans de la finalització del termini possessori, excloses les pròrrogues que eventualment s'acorden, les persones interessades obtinguen una altra destinació per resolució d'una altra convocatòria concurrent, tant de concurs com de lliure designació, i en este cas podran optar per una de les destinacions adjudicats.  
A estos efectes, s'entén per convocatòries concurrents les que en la data de finalització del termini de presentació d'instàncies d'alguna d'elles, no s'haguera publicat la resolució d'una altra.  
  
Novena. Cessament i presa de possessió  
En la resolució del concurs s'indicarà allò que corresponga en relació amb el cessament i presa de possessió del lloc de treball convocat a concurs.   
  
Segon  
La comissió de valoració del present concurs estarà composta com a mínim per cinc membres que seran nomenats per l'òrgan competent en matèria de personal de la Conselleria de Sanitat. Inclourà un president i un secretari, i s'ha de designar el mateix nombre de titulars que de suplents.  
El funcionament de la comissió de valoració s'ajustarà al que preveu el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, aprovat per Decret número 33/1999, de 9 de març, del Govern Valencià (DOCV 3477, 20.04.1999), i al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.  
  
Tercer  
Esta resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, els interessats poden interposar un recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes comptador des de l'endemà de la publicació. Alternativament, si no es recorre en reposició, pot interposar-se un recurs contenciós administratiu davant del Jutjat Contenciós Administratiu de la ciutat de València, en el termini de dos mesos comptador des de l'endemà de la publicació d'esta resolució.  
  
València, 24 de juny de 2013.- El director general de Recursos Humans de la Sanitat: Javier Lázaro Lorente.  
  
  
ANNEX I  
  
Lloc: 47182, cap de secció d'Atenció Farmacèutica Especialitzada  
  
Organisme: Conselleria de Sanitat  
Centre de destinació: Direcció General de Farmàcia i Productes Sanitaris. SC Conselleria de Sanitat   
Classificació: A1-24-B   
Forma de provisió: concurs  
Requisits: inspector/a farmacèutic/a  
Funcions: coordinació de l'atenció i prestació farmacèutica en el camp de l'assistència especialitzada d'acord amb la política general de la Conselleria dins del marc que establixen la normativa i els concerts que regulen la dita activitat.